CELEX: 62007FN0088
Language: sk
Date: 2007-08-29 00:00:00
Title: Vec F-88/07: Žaloba podaná 29. augusta 2007 – Domínguez González/Komisia

9.2.2008   
            
            
               SK
            
            
               Úradný vestník Európskej únie
            
            
               C 37/34
            
         Žaloba podaná 29. augusta 2007 – Domínguez González/Komisia
   (Vec F-88/07)
   (2008/C 37/56)
   Jazyk konania: španielčina
   Účastníci konania
   
      Žalobca: Juan Luís Domínguez González (Girona, Španielsko) (v zastúpení: R. Nicolazzi Angelats, abogado)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zaviazať žalovanú, aby žalobcovi zaplatila náhradu spôsobenej ujmy vo výške 20 310,68 EUR bez toho, aby v tejto sume boli zahrnuté majetková a osobná ujma, ako aj náklady spojené so žalobou,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Cieľom tejto žaloby je náhrada ujmy žalobcovi, ktorá mu podľa jeho názoru bola spôsobená rozhodnutím Komisie z 20. júla 1999, ktorým sa zrušila jeho zmluva s Úradom Európskeho spoločenstva pre humanitárnu pomoc (ECHO), ktorú žalobca podpísal 1. júla 1999 po tom, ako podstúpil lekársku prehliadku stanovenú v tejto zmluve
   Žalobca na podporu svojej žaloby uvádza najmä, že:
   
               —
            
            
               zrušenie zmluvy bolo založené na posúdení jeho zdravotných problémov bez použitia aktualizovaných vyšetrení, a teda bez zohľadnenia jeho zdravotného stavu,
            
         
               —
            
            
               nedostal žiadnu odpoveď na za sebou nasledujúce odkazy, ktoré zaslal zodpovedným osobám v ECHO s cieľom napraviť predchádzajúcu chybu,
            
         
               —
            
            
               Komisia porušila zmluvné ustanovenia, v ktorých je stanovené, že zmluva môže nadobudnúť účinnosť len potom, ako bude pozitívne posúdený zdravotný stav zamestnanca,
            
         
               —
            
            
               bolo porušené jeho právo na obranu.